Copa América 1993.
Copa América 1993. je bilo 36. kontinentalno nogometno takmičenje Južne Amerike. Prvenstvo se odigralo u Ekvadoru od 15. juna do 4. jula 1993. godine. Prvi put u historiji Copa Américe na turniru su učestvovale dvije ekipe koje nisu članice CONMEBOL-a. Meksiko i Sjedinjene Američke Države, članice CONCACAF-a su pozvani na učestvovanje na šampionatu. Na kraju prvenstva Argentina je 14. put u svojoj historiji osvojila šampionsku titulu. Drugo mjesto je osvojio Meksiko a treće Kolumbija. José Luis Dolgetta, reprezentativac Venecuele je bio najbolji strijelac prvenstva sa četiri postignuta gola.